NaiveNeuron/SloPal huggingface dataset:
Pročko, Jozef, poslanec NR SR (2022-03-16):
Ja chcem reagovať na pána poslanca Kyselicu a chcem povedať, že súhlasím s ním a myslím si, že každý jeden policajt si vie zistiť, aké to auto je ťažké, koľko, koľko má kilogramov. To je najjednoduchšia záležitosť. Policajti si to vedia zistiť. Ja súhlasím aj s tým, že chodníky patria chodcom a matkám s kočíkmi. Absolútne súhlasím s tým, čo sa teraz predložilo, že sa opäť dovolí parkovať jeden a pol metra, pretože naozaj situácia nie je dobrá, nie je to vyriešené. Mestá s tým majú obrovské, niektoré hlavné mestá, teda veľké mestá, obrovské problémy. Takže ja tento zákon podporím. Je to dobrá vec, je to v koalícii, došlo ku zhode a vychádzame v ústrety ľuďom. Ale chcem podotknúť jednu vec, ktorá je veľmi dôležitá, že zase je to o tých šoféroch, ktorí, niektorí sú bezohľadní a niektorí sú fakt úplne čistá katastrofa. Ale ako povedal pán poslanec Kyselica, že je to o tých policajtoch, ktorí majú plniť si svoje povinnosti, či už mestskí, alebo štátni a takýchto policajtov poriadne, teda policajtov, prepáčte, takýchto ľudí poriadne poriešiť. Ja tento zákon podporujem, pretože sú obrovské problémy a toto sa mi páči. Pretože keď si zistíme aj my, že sme urobili chybu alebo že naozaj niečo nie je urobené dobre, tak treba to napraviť. Ďakujem veľmi pekne.
B. Bugár, podpredseda NR SR: (2002-07-10):
V. Maňka, poslanec: Ďakujem, pán predsedajúci. Chcem sa poďakovať pánovi poslancovi Sopkovi za kladný prístup k tomuto návrhu zákona. Súhlasím s tým, čo povedal. Iba je tu jeden malý rozdiel. Teoreticky skutočne by sa mali starať o tieto hroby aj miestna štátna správa, ale to iba teoreticky, lebo viem z vlastnej skúsenosti, že my ako mesto ak nedáme tam to, čo mu treba, tak štátna miestna správa nedá ani korunu. A musím povedať za mesto, kde som primátor, že tam fakt chodia prezidenti, predsedovia vlád, predsedovia parlamentov a nás to stojí obrovské finančné prostriedky, ktoré musíme vynakladať len z rozpočtu mesta. A to sa skutočne nedá zvládnuť, preto ďakujem navrhovateľom, že takýto návrh zákona predložili, a ja ho podporujem.
B. Bugár, podpredseda NR SR: (2002-04-10):
Teraz dávam slovo spravodajcovi, ktorého určil navrhnutý gestorský výbor, výbor pre verejnú správu, pánovi poslancovi Vladimírovi Faičovi. Pán poslanec Faič, keby ste mohli prísť a... M. Andel, podpredseda NR SR: Kolegyne, kolegovia, počkáme dve-tri minútky, kým pán kolega spravodajca zoženie si svoje materiály. (Hlasy z pléna.) Aj to sa stáva, pán kolega. Teraz, dámy a páni, dávam slovo spravodajcovi, ktorého určil navrhnutý gestorský výbor, výbor pre verejnú správu, pánovi poslancovi Vladimírovi Faičovi. Pán kolega, nech sa páči, máte slovo.
A. Belousovová, podpredsedníčka NR SR: (2008-12-04):
Hlasujeme. Hlasujte. Národná rada nie je uznášaniaschopná. Takže k návrhu  pána poslanca Lipšica sa vrátime a budeme hlasovať, keď Národná rada bude uznášaniaschopná. Budeme pokračovať. Uviedla som návrh zákona o súdoch, slovo má pán minister Raši v zastúpení pána ministra spravodlivosti, ktorý tento vládny návrh zákona uvedie. Nech sa páči.
Šimečka, Michal, podpredseda NR SR (2024-01-18):
Ďakujem veľmi pekne. Pán poslanec Krajčí.
Ďurica, Ondrej, poslanec NR SR (2022-12-07):
Ďakujem, pán podpredseda. Takisto chcem poďakovať pánovi Šeligovi za to, že veľmi objektívne pristúpil k obsahu tohoto zákona, že sa nepozeral na politické tričko, ale vyjadril svoj postoj k obsahu. A naozaj si to cením, že tak ako dokáže skritizovať, tak dokáže aj pochváliť a vyzdvihnúť. Takže veľká vďaka za objektivitu.
Kuriak, Milan, poslanec NR SR (2022-03-24):
Ďakujem. Ďakujem za slovo. Pri hlasovaní o tlači 942 ma vykázalo ako neprítomného. Chcel som hlasovať za.
Paška, Pavol, predseda NR SR (2014-10-30):
(Hlasovanie.) 133 prítomných, 56 bolo za, 4 proti, 73 sa zdržalo. Návrh sme neschválili. Vážené pani poslankyne, vážení páni poslanci, hlasovali sme o prerokovaných bodoch. Chcem využiť vašu prítomnosť a informovať vás, že o dvanástej preruším prebiehajúcu 39. schôdzu a na základe požiadavky skupiny 36 poslancov som zvolal schôdzu s programom: vyslovenie nedôvery ministrovi práce Jánovi Richterovi. Vzhľadom na to, že včera do 12.00 hodiny poslankyne a poslanci nepoložili, nepredložili otázky pre predsedu vlády, ani ostatných členov vlády, začneme rokovanie tejto schôdze, ktorú zvolala skupina poslancov, o 14. 00 hodine. Takže o dvanástej prerušíme rokovanie 39. schôdze a o 14.00 hodine budeme rokovať o programe, tak ako žiada skupina poslancov. Ďakujem. Krátka, ešte pán predseda výboru Blaha.
V. Veteška, podpredseda NR SR: (2005-11-08):
J. Cuper, poslanec: Ďakujem.  Pán predsedajúci a pán podpredseda, ja som chcel iba pánovi Miššíkovi povedať, prečo vlastne Hnutie za demokratické Slovensko – Ľudová strana dala tento návrh na skrátenie volebného obdobia. Pán kolega, my sme tento návrh dali už skôr, my sme stále opakovali, že sme za predčasné voľby v termíne, ktorý sme aj uviedli. Ale chcel by som ti osviežiť pamäť, že ešte pred mesiacom aj nejakými dňami tvoji vládni koaliční partneri s SDKÚ, a to KDH, SMK, smelo vyhlasovali, že sú za predčasné voľby na december. A klamali vedome ľudí týmto svojím názorom. Samozrejme, robili to preto, lebo vtedy potrebovali vydierať vás z SDKÚ, aby ste nejakých poslancov kúpili v tomto parlamente, aby bola zabezpečená vládna väčšina. Áno, urobili ste to, dnes má vládna koalícia opätovne krehkú väčšinu v tomto parlamente, ale nie z vlastných poslaneckých zdrojov, ale z nezávislých. A ja  znova opakujem, je hanba pre slovenský parlament, že je v ňom takmer 40 poslancov bez politickej príslušnosti, ktorí sa ponevierajú tuná, a, samozrejme, občania tohto štátu, ale ani tento parlament nemá istotu, ako zahlasujú. Zahlasujú podľa toho zrejme, ako fúka vietor, alebo podľa toho, koľko sa objaví na listine dopytu a ponuky za ich hlasovanie. Ja si myslím, že bolo by čestné sa postaviť k veci tak, že predčasné parlamentné voľby... (Prerušenie rečníka časomierou.)
Grendel, Gábor, podpredseda NR SR (2022-02-22):
Päť faktických poznámok. Ako prvý pán poslanec Suja.
Blanár, Juraj, podpredseda NR SR (2023-05-03):
Pán poslanec Dostál, môžete reagovať na faktické poznámky.
Klus, Martin, podpredseda NR SR (2019-10-22):
Ďakujem pekne. Prerušujem rokovanie o tomto bode programu. Pokračujeme ďalším bodom programu, to je druhé čítanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1605, spoločná správa výborov má tlač 1605a. Pán minister, prosím, ujmite sa slova a odôvodnite vládny návrh zákona.
B. Bugár, podpredseda NR SR: (2004-03-03):
Budeme pokračovať, nech sa páči, pán poslanec Madej, môžete uviesť návrh zákona.
Glváč, Martin, podpredseda NR SR (2019-09-17):
Ďakujem. Vyhlasujem rozpravu za skončenú. Pán navrhovateľ, nech sa páči.
Číž, Miroslav, podpredseda NR SR (2015-07-01):
S vaším dovolením, nebudem komentovať výhrady k riadeniu schôdze. Teraz, kolegyne, kolegovia, pán minister nechce reagovať, neregistrujem jeho záujem o reakciu na faktickú. (Reakcia navrhovateľa.) Tak chce reagovať pán minister na faktickú. On nemá kartu, tak poprosím zapnúť ho s reakciou na faktickú poznámku pána poslanca. Pán minister má na to dve minúty.
R. Zajac, minister zdravotníctva SR: (2004-03-11):
(Hlasy z pléna.)
Šeliga, Juraj, podpredseda NR SR (2021-03-31):
Nemôžte už, pani Halgašová, reagovať. Nie, nemôžte sa, môžete sa, keď chcete, prihlásiť do rozpravy ako navrhovateľ kedykoľvek. Ale, no nemusíte sa tam nikde hlásiť. Chcete ísť do rozpravy? Tak pán Kuffa sa zatiaľ zbytočne prešiel. Nech sa páči.
V. Tomanová, ministerka práce, sociálnych vecí a rodiny SR: (2008-10-22):
V záujme využívania finančných prostriedkov v prospech rodiny s deťmi sa navrhuje vylúčiť poskytovanie príplatku k príspevku pri narodení dieťaťa, ak v období pred narodením druhého dieťaťa alebo tretieho dieťaťa bola staršiemu dieťaťu alebo deťom súdom nariadená ústavná výchova alebo náhradná starostlivosť alebo boli deti osvojené. V čl. II sa zvyšuje suma prídavku na dieťa o 100 korún a zároveň sa navrhuje ustanoviť valorizáciu, ktorá umožní každoročne od 1. januára upraviť sumy prídavku na dieťa a príplatku k prídavku na dieťa v závislosti od úpravy súm životného minima. V čl. III a IV sa navrhujú zmeny v zákone o náhradnom výživnom a v zákone o životnom minime v súvislosti so zavedením meny euro v Slovenskej republike. Ďakujem za pozornosť.
P. Farkas, poslanec: (2001-12-13):
J. Migaš, predseda NR SR: Ideme hlasovať o pozmeňujúcich návrhoch prednesených v rozprave. Ako prvý predniesol pozmeňujúce návrhy pán poslanec Šepták. Budeme hlasovať o prvom pozmeňujúcom návrhu pána poslanca Šeptáka. Čiže prezentujme sa a hlasujme o jeho návrhu číslo 1. Hlasujeme. Kto má zapnutý mobilný telefón, nech to vypne. Hlasujeme o pozmeňujúcom návrhu pána Šeptáka číslo 1. (Hlasovanie.) Prítomných je 130 poslancov, za 39, proti 58, zdržalo sa 32, nehlasoval 1. Tento návrh sme neschválili. Ďalší.
Klus, Martin, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 139, za 116, proti 1, zdržalo sa 16, nehlasovali 6. Konštatujem, že sme tento pozmeňujúci návrh schválili.
Zemanová, Anna, poslankyňa NR SR (2021-09-28):
Áno.
Lukáč, Jozef, poslanec NR SR (2020-04-20):
Chcem oznámiť členom výboru pre verejnú správu a regionálny rozvoj, že rokovanie bude zajtra o 11.30.
Slafkovský, Alexander, poslanec NR SR (2010-10-14):
Ďakujem pekne. Pán kolega, samozrejme, súhlasím s vami v tej časti, kde táto novela zákona prináša zlepšenia. Len chcem upozorniť na veci, ktoré nám ešte zostávajú, a ktoré sú tam dosť problematické. A to je v súčasnosti podľa môjho názoru neprimeraná sila poisťovní partnerskom vzťahu medzi poskytovateľom služby a poisťovňou. Poisťovňa poistí toľko, na koľko má peniaze, toľko aj zaplatí. Ale na druhej strane poskytovateľ je v situácii, kedy je povinný poskytovať zdravotnícku starostlivosť a mnoho poskytovateľov je v súčasnosti v stave, že má zaplatených napr. v špeciálnej ambulantnej starostlivosti len 60, 70 % výkonov. Ostatné výkony sú nezaplatené. A podobné stavy sa objavujú aj v nemocniciach. Čiže potrebujeme, alebo je potrebné v tejto transformácii ísť oveľa ďalej, pretože akciová spoločnosť, ktorá bude závisieť na svojvôli alebo rozhodnutí poisťovne, že či koľko, aký objem starostlivosti si zazmluvní, alebo nezazmluvní, ona stále zostáva v pluse, poisťovňa a poskytovateľ na konci pôjde do mínusu. Možno sa podarí týmto smerom dosiahnuť určité zlepšenie v štátnej Všeobecnej zdravotnej poisťovni, kde je ten rozdiel a priepasť medzi poisťovňou Dôvera, ktorá je plus 26 mil. v súčasnom stave v hospodárení a všeobecná poisťovňa, ak si dobre pamätám číslo, je v mínuse až mínus 48 mil. eur v súčasnom momente. Čiže tam je ešte mnoho rezerv v tejto oblasti.
B. Bugár, podpredseda NR SR: (2004-05-13):
Teraz prosím určeného spoločného spravodajcu z výboru pre obranu a bezpečnosť poslanca Lajosa Ladányiho, aby informoval Národnú radu o výsledku prerokovania tohto návrhu vo výboroch. Nech sa páči. L. Ladányi, poslanec: Vážený pán predsedajúci, vážené panie poslankyne, vážení páni poslanci, vážení páni ministri, dovoľte, aby som vás informoval o správe výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Rakúskou republikou o policajnej spolupráci (tlač 569). Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Rakúskou republikou o policajnej spolupráci podáva Národnej rade Slovenskej republiky túto správu výborov Národnej rady Slovenskej republiky. Predseda Národnej rady Slovenskej republiky svojím rozhodnutím č. 623 z 2. marca 2004 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Rakúskou republikou o policajnej spolupráci na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému. Ústavnoprávny výbor Národnej rady Slovenskej republiky predmetnú zmluvu prerokoval dňa 21. apríla 2004 a neprijal uznesenie, keďže návrh uznesenia nezískal podporu potrebnej nadpolovičnej väčšiny všetkých poslancov v súlade s § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 3 Ústavy Slovenskej republiky v znení neskorších predpisov. Výbor Národnej rady Slovenskej republiky pre obranu a bezpečnosť zmluvu prerokoval a odporučil Národnej rade Slovenskej republiky podľa čl. 86 písm. d) Ústavy Slovenskej republiky 1. vysloviť súhlas so Zmluvou medzi Slovenskou republikou a Rakúskou republikou o policajnej spolupráci, 2. rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Výbor Národnej rady Slovenskej republiky pre obranu a bezpečnosť v súlade s rozhodnutím predsedu Národnej rady Slovenskej republiky schválil návrh na uznesenie Národnej rady Slovenskej republiky, ktoré je prílohou tejto správy. Prosím, pán predsedajúci, aby ste otvorili rozpravu k tomuto materiálu.
Bugár, Béla, podpredseda NR SR (2019-05-10):
Teraz dávam slovo spravodajkyni, ktorú určil navrhnutý gestorský ústavnoprávny výbor, pani poslankyni Sárközy.
Pročko, Jozef, poslanec NR SR (2023-01-24):
Pán poslanec Matovič, predčasné voľby sú naozaj dôsledok toho, čo sa tu od začiatku deje. Sú dôsledok toho, že prišiel covid. Žiadna vláda nemala covid, slovenská. Keby mal Pellegrini alebo Fico covid, tak dávno tu už, dávno je rozkradnuté všetko. Potom prišla vojna na Ukrajine, zvyšovanie cien a čo je krásne, tak za všetko je zodpovedný Matovič. Naozaj Igor Matovič je človek, ktorý je zodpovedný za všetko. Pokazí sa niekomu bicykel – Matovič. Niekto ide s autom a skočí mu do cesty zajac – no toho zajaca tam hodil Matovič. No a títo zlodeji a... a... a biznismeni, to je, to je krásna ukážka toho, akú robia politiku. Kto vlastní médiá? Naozaj si rýchle uvedomili Fico a partička a ich oligarchovia, že keď budú vlastniť médiá, tak ovplyvňovať verejnú mienku je vynikajúca vec. Kto vlastní teraz médiá? Pozrite si na tie médiá, kto za nimi stojí. Za nimi stoja ľudia, ktorí tu roky zarábali, roky zarábali na Ficových kšeftoch, ktoré im dohadzoval. Tak si kúpili médiá a stokrát povedia, že Matovič je blázon, Pročko je psychopat, Matovič je blázon, Pročko je psychopat – no tak Pročko je psychopat a Matovič je blázon. Čo iné? Čo môžete povedať na Matoviča okrem toho, okrem toho, že je blázon? Poviete, že je zlodej? Nie, bojíte sa. Áno, s Matovičom sa nedá kradnúť! No nedá sa s ním kradnúť a to je problém, to je veľký problém. A čo je ešte najväčší problém? Že sú tu ľudia, sú tu ľudia, ktorí majú po rôznych Austráliách, Nových Zélandoch veľké, veľké kšefty, ktoré treba naplniť, a Fico nie je hlúpy. Fico vie, komu má dať koľko peňazí, aby sa tu opäť, opäť začalo kradnúť – a o toto im ide, o nič iné. Predčasné voľby sú o tom, aby tu zase začali títo zlodeji kradnúť. O nič iné nejde.
Gažovičová, Tina, poslankyňa NR SR (2024-06-21):
Ďakujem pekne. Ja by som chcela podčiarknuť práve ten aspekt nezávislosti a toho, aby sme umožnili aj osobám, ktoré majú nejaký typ bariéry vyplývajúci z ich zdravotného stavu, aby sme im zároveň čo najviac dopomohli k nezávislému životu, a toto presne vnímam ako jeden z tých nástrojov. A, žiaľ, tu teda nemohla byť kolegyňa Hanuliaková, ktorá je spolupredkladateľka, a zároveň my sme o tom už mali takú neformálnu diskusiu aj na výbore pre verejnú správu a odznelo tam aj to, že naozaj aj na základe monitoringu, ktorý kolegyne Veslárová a Hanuliaková realizovali, veľká časť miestnych úradov nemá bezbariérový vstup ani len v okresných mestách a to nehovoríme ešte o tých menších, menších mestách. Čiže naozaj je to jednoducho taký ústretový krok k tomu, aby aj oni si vedeli vybavovať všetko, všetko, čo potrebujú. Ďakujem.
Blaha, Ľuboš, podpredseda NR SR (2024-06-21):
Ďakujem pekne, pani predsedníčka. Prosím, zaujmite miesto pre navrhovateľov. Prosím teraz povereného člena výboru pre kultúru a médiá pána poslanca Jána Mažgúta, aby informoval Národnú radu o výsledku prerokovania správy vo výbore. Nech sa páči, pán poslanec, máte slovo.
P. Hrušovský, predseda NR SR: (2003-04-09):
Nech sa páči, pani poslankyňa Belohorská. I. Belohorská, poslankyňa: Ďakujem pekne, pán predsedajúci. Pán predsedajúci, skutočne mi prekáža, že pri prerokúvaní tohto zákona tu nesedí pán minister, pretože vidieť, že opovrhuje aj názormi tu prítomných poslancov. Chcela by som potvrdiť slová, ktoré povedal pán poslanec, že v Nemecku a v Česku  jeho reformu až tak všetci neobdivujú. Teraz sme sa vrátili z návštevy Českej republiky a mali sme možnosť, aspoň ja som mala možnosť, diskutovať práve aj o tomto probléme. A chcem uviesť na správnu mieru jednu vec, pretože v televíznej diskusii, ktorú mal pán minister v nedeľu, uviedol  nesprávny údaj alebo zavádza občanov, že v našich zákonoch nemusíme rešpektovať medzinárodné zmluvy a konvencie, že naša ústava je nad tým. Tak mu chcem pripomenúť, že všetky medzinárodné zmluvy, dohody, ktoré sa podpíšu, sú nad našimi zákonmi, to je po prvé, a po druhé, ešte stále aj v slovenskej ústave, ktorú sme prijali, sa hovorí o bezplatnom zdravotníctve. Takže myslím si, že od pána ministra trochu skromnosti a úcty pred touto snemovňou by sme si zaslúžili pri prerokúvaní takto dôležitého zákona. Ďakujem.
K. Tóthová, poslankyňa: (2009-09-09):
Po prvé. Riešite otázku nástupcu nových sudcov. Ja si myslím, že keď niečo horí, treba riešiť prácu existujúcich sudcov. Ja som tu už povedala niečo o nosení spisov domov, čo ste úplne sfúkli. Nie som za to, aby nemohli doma pracovať sudcovia, ktorí podávajú výkon, ktorí majú ťažké prípady, tisícstranové spisy a podobne. Ale ako bývalá ministerka spravodlivosti nepokladám za vhodné riešenie, že sudcovia, ktorí majú veľké prieťahy, nosia spisy domov a nie sú absolútne kontrolovaní, či vôbec sú doma pri tých spisoch a kde sa v čase, kedy by mali pracovať, nachádzajú. Predvčerom tu bola za mnou osoba, budem interpelovať, budem o tom hovoriť, 19 rokov nerozdelené majetkové spoločenstvo. Čo robí ten sudca? A nosí si spisy domov. Takže tu treba riešiť tieto boľavé otázky, a nie meniť ústavu, ako budú noví sudcovia nastupovať a vracať sa k systému, ktorý ste vy... (Prerušenie vystúpenia časomerom.)
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 123 poslancov, za 123 poslancov. Konštatujem, že sme schválili vládny návrh novely zákona č. 402/2000 Z. z. o zásluhách Milana Rastislava Štefánika o Slovensko. Pokračujeme hlasovaním o bode 15 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín (tlač 811). Spravodajcom je člen výboru pre hospodárske záležitosti poslanec Radovan Kazda, prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 262/2014 Z. z. o pôsobnosti orgánov štátnej správy vo veciach prekurzorov výbušnín a o zmene a doplnení niektorých zákonov , tlač 811.)
Blanár, Juraj, podpredseda NR SR (2021-12-07):
Uzatváram týmto rozpravu a pýtam sa pána navrhovateľa, či má záujem o záverečné slovo. Áno. Nech sa páči, máte slovo.
Pročko, Jozef, poslanec NR SR (2024-06-19):
Ďakujem veľmi pekne. Poslanci koalície pri poslaneckom sľube sľubovali, že budú chrániť záujmy občanov, verejné záujmy. Musím povedať, že toto je záujem súkromných firiem. Všetci dobre vieme, kto vlastní zdravotnícke súkromné firmy, všetci dobre vieme, komu sú vďační vládni predstavitelia, ale všetci dobre vieme, že tá spravodlivosť je naozaj spravodlivá. Nie tá, čo tu predvádza táto vládna koalícia, na ktorú sa hrá, a je mi veľmi ľúto, že poslanci vládnej koalície podporia zákon, v ktorom ideme v ústrety súkromným firmám, ktoré nemusia, nemusia verejne obstarávať. Je to, je to proti akejkoľvek ľudskej, zdravej, intelektom podporenej povahe, je toto obludné, hyenistické a toto poslanci vládnej koalície idú robiť. Verejné obstarávanie súkromných firiem nemusí byť, súkromných zdravotníckych firiem, a sú zvýhodnené. Opakujem, všetci vieme prečo.
Grausová, Natália, poslankyňa NR SR (2018-05-28):
Ďakujem za slovo. V prvom rade by som chcela povedať, že slová interrupcia, prerušenie tehotenstva, ukončenie tehotenstva, to sú orwellovské mätúce a klamlivé pojmy. Skutočným, pravdivým výrazom pre tento skutok je zabitie nenarodeného dieťaťa. Chcem sa zároveň poďakovať tebe, pán predseda Marian Kotleba, aj všetkým ostatným kolegom za tento zákon, za to predloženie, za veľmi citlivé, citlivý prístup k ženám, za mimoriadne citlivý prístup, ktorý ste zvolili. A tento zákon je taký dôležitý, že by naozaj bolo škoda, keby neprešiel do druhého čítania. Bolo by veľmi vhodné postúpiť ho do druhého čítania, pretože si zaslúži diskusiu, a to nielen od zástancov tohoto zákona, ale aj od oponentov. Čiže naozaj zaslúži si diskusiu, zaslúži si prejsť do druhého čítania, a preto sa obraciam na všetkých poslancov: Urobte to, posuňte to do druhého čítania a budete mať možnosť každý sa vyjadriť, dať nejaký pozmeňujúci návrh a jednoducho debatovať, pretože toto si zaslúži naozaj diskusiu, verejnú diskusiu, nielen v tomto parlamente, ale v celej Slovenskej republike. Ďakujem.
Naď, Jaroslav, minister obrany SR (2021-06-17):
Ďakujem veľmi pekne, pán predsedajúci. Vážené dámy, vážení páni, ja sa ospravedlňujem za to, že nemám masku na tvári, ale ešte jeden deň to budem musieť mať (povedané so smiechom) takto po včerajšom športovom výkone. (Minister mal po tvári odreniny, pozn. red.) Dovoľte, aby som vám teda predložil návrh na aktualizáciu vojenského zastúpenia Slovenskej republiky pri orgánoch NATO a EÚ a návrh na vyslanie príslušníkov OS SR do orgánov vojenského zastúpenia pri NATO a EÚ a do vojenských štruktúr NATO a EÚ. Tento dokument je predkladaný každoročne od roku 2005. Cieľom materiálu je aktualizácia vojenského zastúpenia, ktorá reflektuje na potreby Slovenskej republiky v procese implementácie zmien v rámci NATO, platných medzinárodných záväzkov Slovenskej republiky voči partnerom NATO a tiež voči Európskej únii. Návrh sa predkladá v súlade s článkom 86 písm. l) Ústavy Slovenskej republiky, na základe ktorého Národná rada Slovenskej republiky vyslovuje súhlas na vyslanie ozbrojených síl Slovenskej republiky mimo územia Slovenskej republiky, ak nejde o situáciu uvedenú v čl. 119 písm. p). Zároveň ozbrojené sily plnia okrem iného aj úlohy mimo územia Slovenskej republiky vyplývajúce zo zastupovania Slovenskej republiky v medzinárodnej organizácii alebo úlohy medzinárodného vojenského veliteľstva v súlade s § 4 ods. 3 zákona č. 321 o ozbrojených silách. Uvedeným návrhom sa nezvyšujú tzv. celkové mandátové počty príslušníkov ozbrojených síl Slovenskej republiky vo vojenskom zastúpení; aktuálny počet, tak ako bol stanovený, 124, sa nemení. Výdavky súvisiace s týmto návrhom sú zabezpečené v rámci rozpočtovej kapitoly ministerstva obrany. Predložený návrh prerokovala vláda Slovenskej republiky a svojím uznesením č. 285 z 26. mája 2021 vyslovila súhlas s týmto návrhom. Vážený pán predsedajúci, vážené panie poslankyne, vážení páni poslanci, dovoľujem si vás požiadať o prerokovanie a vyslovenie súhlasu s predloženým návrhom. Ďakujem veľmi pekne za pozornosť.
Košútová, Magda, poslankyňa NR SR (2012-12-17):
Ďakujem pekne za slovo, vážené kolegyne, vážená pani podpredsedníčka, dovoľte mi predložiť pozmeňujúci a doplňujúci návrh poslancov Národnej rady Slovenskej republiky Magdy Košútovej, Tibora Lebockého, Ľuboša Martináka, Mariana Záhumenského k vládnemu návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov, parlamentná tlač 229. V čl. I siedmom bode sa na konci § 340a ods. 1 pripája táto veta: „Ustanovenia prvej a druhej vety sa nepoužijú, ak osobitný zákon ustanovuje kratšiu lehotu splatnosti.“ Odôvodnenie: Doplnenie sa navrhuje z dôvodu prijatia zákona č. 362/2002 Z. z. o neprimeraných podmienkach obchodných vzťahov, ktorým sa ustanovuje osobitná lehota splatnosti na úhradu kúpnej ceny pre potraviny v obchodných vzťahoch (§ 3 ods. 2). Ďakujem pekne za pozornosť.
Bugár, Béla, podpredseda NR SR (2019-06-18):
Nech sa páči, prezentujme sa a hlasujme. (Hlasovanie.) Prítomných 143, za 80, proti 12, zdržalo sa 51. Konštatujem, že návrh sme schválili. Teraz nasleduje hlasovanie v druhom čítaní o vládnom návrhu zákona o sčítaní obyvateľov, domov a bytov v roku 2021 (tlač 1430). Pán poslanec Kubánek, nech sa páči, máte slovo. (Hlasovanie o vládnom návrhu zákona o sčítaní obyvateľov, domov a bytov v roku 2021 a o zmene a doplnení niektorých zákonov , tlač 1430.)
Hambálek, Augustín, poslanec NR SR (2017-06-15):
Dobre. Pán poslanec Viskupič predložil návrh, aby Národná rada vrátila návrh predkladateľom na dopracovanie. Pán predseda, dajte, prosím, hlasovať aj o tomto návrhu.
Sulík, Richard, predseda NR SR (2011-09-13):
Ďakujem. Poprosím teraz pána poslanca Brocku, aby ako spravodajca navrhnutého gestorského výboru pre sociálne veci podal Národnej rade spravodajskú informáciu.
Blanár, Juraj, podpredseda NR SR (2022-10-05):
Na vaše vystúpenie pán poslanec 8 faktický poznámok. Uzatváram možnosť prihlásiť sa s faktickým poznámkami. Pán poslanec Baránik ako prvý, nech sa páči.
Poliačik, Martin, poslanec NR SR (2015-06-25):
Ďakujem. Pani kolegyňa Mezenská, už sme v druhom čítaní. Toto je posledná možnosť zabrániť tomu, aby tento pozmeňovák prešiel. Ja pevne verím, že sa nám to dnes podarí. A chcel by som ešte dodať jednu vec, ktorú som zabudol povedať. Dve novely Trestného zákona už sú na stole ministra spravodlivosti. A podľa mojich informácií v tej obšírnejšej, v podstate v tej rekodifikácii, niečo podobné bolo zapracované už v tej novej verzii. A bol by som veľmi rád, keby ministerstvo naozaj najprv počítalo s nejakou legislatívnou úpravou toho prostredia a aj pri novom pokuse o novelizáciu, či už to bude v tomto volebnom období alebo budúcom, sa myslelo najprv na to, že musíme najprv vedieť, do akého prostredia sa púšťame, až potom môžeme doňho zavádzať nejaké tresty. Ďakujem veľmi pekne.
P. Paška, predseda NR SR: (2007-07-03):
(Hlasovanie.) 139 prítomných, 56 za, 74 proti, 9 sa zdržalo. Neschválili sme návrhy. Ďalej.
Kozelová, Monika, poslankyňa NR SR (2023-03-16):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-12-07):
Pán poslanec, som prepočul, len mám taký dojem, že ste použil vulgarizmy, tak si nabudúce odpustite takto sa vyjadrovať. Pán podpredseda, á, pán predseda Boris Kollár s faktickou poznámkou, nech sa páči.
Jurinová, Erika, podpredsedníčka NR SR (2013-05-14):
S faktickou poznámkou pán poslanec Hraško.
Číž, Miroslav, podpredseda NR SR (2015-03-17):
Teraz v rozprave vystúpi pán poslanec Zajac, pripraví sa pán poslanec Abrhan. Pán poslanec Zajac nie je v sále, takže stráca poradie. Slovo má pán poslanec Abrhan.
Suja, Miroslav, poslanec NR SR (2023-03-16):
Ďakujem za ústretovosť, pán predsedajúci, ale vzhľadom na to, že som sa nestihol dostať do tej rozpravy, tak tento zákon nepodporíme, lebo potreboval som viacero odpovedí. Takže len toľko. Ďakujem.
Pčolinský, Peter, poslanec NR SR (2017-02-09):
Ďakujem pekne. Mňa by len zaujímalo, ešte doplním pána kolegu Dostála, o akú emisiu ide, v akom objeme. Ďakujem.
Blanár, Juraj, poslanec NR SR (2014-10-30):
Pán minister, vaše vystúpenie bolo vecné, obsahovo veľmi plné a povedali ste množstvo vecí, ktoré aj ja chcem ešte akcentovať v tejto faktickej poznámke, pretože to nedokázal urobiť žiaden minister pred vami. Je to aj zapojenie sa napríklad spoločne s ministerstvom školstva do takzvaného odborného vzdelávania, ktoré je veľmi dôležité z hľadiska budúcnosti, aby sme sa pokúsili vychovávať našich absolventov škôl nie na úrady práce, ale konkrétnym zamestnávateľom. A to neurobil žiaden predchodca na vašom ministerskom poste. Povedali ste krásnu myšlienku a ja ju zopakujem: Posilnili ste pozíciu slušných podnikateľov pred tými, ktorí podvádzajú a zamestnávajú načierno. Áno, to bolo presne to, čo sme urobili aj tu v tejto snemovni v súvislosti s agentúrnym zamestnávaním, ktoré bolo neskutočným spôsobom zneužívané. Nuž a o tom návrhu, ktorý tu schválila predchádzajúca vláda a pán minister Mihál ho tu predkladal, kedy 50 % nákladov si mali naši klienti v domovoch sociálnych služieb zaplatiť, tak tu vám chcem ešte raz poďakovať, pretože to bol tak nezmyselný návrh, tak proti klientom, a viem, o čom hovorím, pretože sme zriaďovateľmi domovov sociálnych služieb, vy ste to dokázali vrátiť späť. No a úcta k tomu, čo ste spomínali, zriadenie rady vlády pre seniorov je rovnako prejav nielen k seniorom tým, ktorí majú záujem sa zaujímať o ich veci, ale aj k starším ľuďom a to je podľa mňa veľmi dôležité. No a z toho, čo vám hovorí pán Kaník, si nerobte nič. Pretože on obral hornonitrianskych invalidných dôchodcov o množstvo, množstvo peňazí, keď zmenil systém.
B. Bugár, podpredseda NR SR: (2001-11-28):
O. Keltošová, poslankyňa: Ďakujem za slovo. Chcem potvrdiť slová pani poslankyne Sárközyovej a ešte doplniť pána poslanca Sopka v tom, že argumenty, o ktorých sme vo výbore hovorili, boli výsostne odborné, neboli politické. To je po prvé. A po druhé. Pán poslanec, ak sa toto dostane do novely zákona o zamestnanosti, ja sa pýtam, prečo sa nerozširuje okruh budúcich zamestnancov aj povedzme o stavebníctvo, čo je rovnako sezónna práca, prečo sa vlastne potiera zmysel a filozofia verejnoprospešných prác, ktoré boli určené predovšetkým pre charitatívne a neziskové organizácie ako pomoc, a prečo potom by sme nemali hovoriť v tomto prípade, aby verejnoprospešné práce si mohol nárokovať každý zamestnávateľ, bez ohľadu na to, z akého sektora bude potrebovať pracovné sily. Takže obávam sa, že otvárate Pandorinu skrinku. Nie je to domyslené a preferujete len jednu skupinu zamestnancov, konkrétne z pôdohospodárstva. Ďakujem.
Číž, Miroslav, doterajší podpredseda NR SR (2010-07-08):
Pán poslanec Ľubomír Galko.
Kovačócy, Marián, poslanec NR SR (2013-03-26):
Pán predseda, dajte hlasovať o zákone ako o celku s odporúčaním gestorského výboru návrh zákona schváliť.
V. Veteška, podpredseda NR SR: (2007-05-17):
(Hlasovanie.) Prítomných 140, za 108, proti 1, zdržalo sa 29, nehlasovali 2. Konštatujem, že sme postúpili vládny návrh zákona do tretieho čítania . Sme v treťom čítaní. Otváram rozpravu v rámci tretieho čítania a pýtam sa, kto sa hlási do rozpravy v rámci tretieho čítania? Nikto sa nehlási. Končím možnosť podania prihlášok a vyhlasujem rozpravu za skončenú. Takže budeme hlasovať, prosím.
Jakab, Július, poslanec NR SR (2023-12-13):
Ďakujem veľmi pekne za slovo. Ďakujem za vystúpenie v rozprave pánovi podpredsedovi Šimečkovi, nepočuť, prepáčte, mám pustené. Ďakujem. Ďakujem za vystúpenie pánovi podpredsedovi Národnej rady pánovi Šimečkovi. Rating agentúry Fitch na úrovni A-, ktorý ste spomínali, je vlastne najhorší rating Slovenska od roku 2004 a počul som rôzne vyjadrenia, že kto všetko za to môže, ale rád by som odcitoval, čo povedala vo svojom vyhlásení alebo v tom odôvodnení agentúra Fitch, čím odôvodnila tento rating. Znížená známka reflektuje nejasnú konsolidačnú cestu. Nová vládna koalícia deklaruje konsolidáciu na úrovni 0,5 %, pričom ale zároveň schválila aj ďalšie výdavky. Podľa toho by sa mal dlh Slovenska zvýšiť do konca roku 2025 až na 62,1 % HDP. Zároveň aj k tomuto zákonu o konsolidácii som hovoril a znovu to pripomínam, že chýba vyčíslenie hospodárskych škôd, ktoré tam nie sú. Nie je tam analýza Rady pre rozpočtovú zodpovednosť a skrátené legislatívne konanie nemá zmysel, pretože aj v samotnom rozpočte ste si stanovili výdavky na budúci rok vo výške miliardy eur a zároveň ale hovoríte, že hrozia hospodárske škody, ktoré ste si sami stanovili v tom danom rozpočte. Čiže skrátené legislatívne konanie pri tomto zákone nemá zmysel, pretože hovoríte, že hospodárske škody vzniknú tým, čo ste sami do rozpočtu navrhli a preto žiadam, aby ste pre... (Prerušenie vystúpenia časomerom.)
Paška, Pavol, predseda NR SR (2013-05-16):
Pekné popoludnie, dámy a páni, máme jedno hlasovanie pred sebou. Poprosím vás o registráciu v hlasovacom zariadení. Pán poslanec Andreánsky uvedie v druhom čítaní hlasovanie o vládnom návrhu zákona č. 377 o ochrane nefajčiarov. Je to tlač 384. (Krátka pauza.) Pán spravodajca, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov, tlač 384.)
Suchánek, Alan, poslanec NR SR (2017-10-10):
Ďakujem za slovo. Ešte pred hlasovaním o prvom bode programu by som chcel stiahnuť pozmeňovací návrh skupiny poslancov k zákonu č. 580/2004 Z. z. o zdravotnom poistení z dôvodu toho, že ukázali sa nejaké legislatívnotechnické problémy s realizáciou tohto návrhu, a preto by sme teda tento návrh stiahli a podáme ho na budúcej schôdzi, keď tieto problémy sa vyriešia.
Blaha, Ľuboš, podpredseda NR SR (2023-12-14):
Nech sa páči, pani ministerka, ak chcete, môžte reagovať.
Paška, Pavol, predseda NR SR (2013-10-29):
(Hlasovanie.) 135 prítomných, 130 za, 4 sa zdržali, 1 nehlasoval. Sme v treťom čítaní . Otváram rozpravu. Nemám prihlášku. Vyhlasujem ju za skončenú.
Martvoň, Anton, poslanec NR SR (2015-11-13):
Ďakujem pekne, pán predseda. Ja by som chcel podať procedurálny návrh, aby o bode 18 zo spoločnej správy sa hlasovalo osobitne. Toľko z mojej strany. Ďakujem pekne.
Matovič, Igor, poslanec NR SR (2016-04-18):
Dano, myslím si, že bolo dobré, že si neustúpil a prezentoval si tie kauzy, lebo práve toto je podstata, aj keď tu noví koaliční partneri budú prezentovať, že predsa aj to je tak, to vždy to takto v Národnej rade bolo, veď oni ako podpredsedovia parlamentu môžu rozhodovať o tom, kto v ktorom výbore bude a nie samotný poslanec. Nie, podstata je naozaj tá, že boja sa toho, aby v týchto výboroch bolo dostatok ľudí na to, aby mohli zvolávať kedykoľvek chcú mimoriadne zasadnutia týchto výborov, aby mohli si pozývať či už teda generálneho prokurátora alebo vyšetrovateľov a zisťovať, ako kauzy, v akom štádiu sa nachádzajú a tohoto sa obávajú. A je dobré opakovať tieto kauzy, lebo v tomto prípade naozaj, keď premiér republiky, ktorá za dva mesiace bude hrdou predsedníckou krajinou, býva v byte postavenom z daňových podvodov, kde si jeden človek za jeden rok vypýtal od štátu, nieže nezaplatil dane, ale on si vypýtal niečo, čo mu nikdy nepatrilo, 8 miliónov eur nadmerných odpočtov a premiér hrdo v tomto byte býva a odmieta z tohto bytu odísť a hovorí sa, že tento byt práveže, obýva práve preto, lebo to dostal ako odmenu, že bude kryť tento podvod a on sa k tomu nevyjadruje a všetci ostatní členovia koalície strkajú hlavy do piesku, aj pani Žitňanská, keď sa jej na tú kauzu opýtajú, zrazu už nevie, o čom sa bavia a to budú prerokovávať niekde v koaličnej rade. Jednoducho je na mieste upozorňovať na tieto kauzy a presne z tohto dôvodu do výborov nechcú pustiť ľudí, ktorí by na ne opakovane a nástojčivo upozorňovali.
Laššáková, Jana, podpredsedníčka NR SR (2015-05-27):
S reakciou pán poslanec Viskupič, nech sa páči.
Grendel, Gábor, podpredseda NR SR (2022-06-22):
Teraz vystúpi v rozprave pani poslankyňa Petra Hajšelová.
Mazurek, Milan, poslanec NR SR (2021-07-01):
Ďakujem pekne, pán predseda. Presne ako ste povedali, tí, ktorí majú chuť, nech sa venujú práci v Národnej rade. Bohužiaľ, je nás tu v tej Národnej rade málo takých, ktorí máme chuť, a väčšina má len chuť zahlasovať za to, čo im predseda ich klubu ukáže, lebo na to tu sú. Miro, čo sa týka tvojho vystúpenia, je potrebné podotknúť jednu zásadnú vec. Keď sa tu hovorí o vakcíne, ako o nejakom fakte, o nejakej akceptovanej skutočnosti, že to musia ľuďom nanucovať, musia prísť s lotériou. Veď za tie vakcíny neručia ich výrobcovia. Opomínate tento fakt. Za tie vakcíny neručia ich výrobcovia a všetkú zodpovednosť a možné negatívne dôsledky hodili na štáty a Slovenská republika nijak neodškodňuje ľudí, ktorí boli vakcináciou poškodení. A jasné, že ľudia sa potom nechcú očkovať v mnohých prípadoch, pretože to nechcú riskovať. Veď to je úplne to isté, ako keby som si išiel kúpiť do obchodu auto, pri ktorom výrobca povie, že možno na ňom nejdú brzdy. A keď na ňom nepôjdu, no tak ja ti neručím za dôsledky toho, čo si na tom aute môžeš urobiť. Či sa zabiješ, alebo si ho len rozbiješ. Bohužiaľ, kupuješ ho s tým vedomím. Rovnako je to s týmito vakcínami. Preto tá vakcinačná lotéria je čisté šialenstvo a z toho hľadiska, že oni teraz, Miro, nájdu 100 mil. eur na to, aby tu zorganizovali vakcinačnú lotériu, aby tu zabezpečili sprostredkovanie zaočkovania a predtým nás tu od rána do večera klamali, že nemajú peniaze na obedy, nemajú na minimálnu mzdu, nemajú na dôchodcov, nemajú na dôchodky, nemajú na slobodné mamičky, na OČR, no na nič nemali, ale na vakcinačnú lotériu, na Igorkove koleso šťastia a sprostosti na to majú. Na to majú! Veď ich už nemôže brať vážne nikto. A na základe tohto, samozrejme, že ľudia neveria ani ich rečiam o vakcínach.
Poliačik, Martin, poslanec NR SR (2010-09-09):
Pán Muňko, súhlasím s vami, že dlhodobo treba mnohé veci v dôchodkovom aj sociálnom systéme riešiť, aj v systéme Sociálnej poisťovne. Mám pre vás dobrý literárny tip. Je výborná knižka, napísal ju pán Sulík a volá sa Odvodový bonus. Mnohé z tých vecí, ktoré tam nájdete, dajú vám odpoveď na tie otázky, ktoré ste si dneska dali. (Potlesk.)
Blaha, Ľuboš, poslanec NR SR (2020-04-23):
Pani kolegyňa, na úvod ste vo svojom príhovore hovorili o tom, ako ste rada, že v zahraničnej aj európskej politike nedôjde k rozporom, ako to bolo počas bývalej vlády, kedy som mal veľmi kritické názory na Európsku úniu, na Spojené štáty americké, kdežto minister Lajčák a pán Korčok, ktorý bol mimochodom tiež naším štátnym tajomníkom, takéto názory nemali. Tak ja vám odcitujem jeden výrok a schválne, že či viete, kto to povedal. Citujem: „Američania sú chaos svetovej politiky a nie majákom. Spojené štáty americké rozvrátili Líbyu, Irak, Sýriu. Na ich troskách vznikol Islamský štát a státisíce ľudí zbytočne zomreli. Vznikla migrantská kríza a páni v Bruseli sa len prizerali. Dnes ani členské krajiny NATO nevedia, ako sa zajtra vyspí americký prezident a či zruší ďalšiu jadrovú dohodu, ako bola s Iránom. Amerika sa stáva nevyspytateľným bezpečnostným partnerom. Odmietam sa ďalej podpisovať pod to, že USA sú garantom medzinárodnej bezpečnosti a stability. Nechcem, aby sme sa poklonkovali Amerike. Je treba v zahraničí povedať, že Američania sú zodpovední za státisíce nevinných obetí.“. Autorom tohto citátu nie je Ľuboš Blaha, ani pán Kotleba, je to Igor Matovič. Toto povedal váš stranícky šéf, pani Pleštinská. Čiže skúste sa teraz ujednotiť, či je programové vyhlásenie vlády, kde sa píše o tom, ako sa budete podhadzovať NATO, podhadzovať aj Európskej únii, to, čo chcete obhajovať, alebo budete obhajovať slová pána Igora Matoviča. Ja držím palce kompanierovi Matovičovi. Ďakujem pekne.
Ľ. Petrák, poslanec: (2007-03-21):
Ja osobne si nemyslím, že hlavným problémom dnešného stavu je vytvoriť informačné body, aby sa občan v tomto chaose orgánov a organizácií, ktoré zabezpečujú výkon štátnej správy, mohol zorientovať, ale jednoducho treba urobiť reformu verejnej správy tak, aby slúžila občanovi. A toto je podstata aj tejto analýzy, aby sme upozornili na stav, že existuje 742 štátnych organizácií vykonávajúcich výkon štátnej správy, čo je nezmyselný a neudržateľný stav. A jednoducho toto treba riešiť. Druhá vec, ktorej by som sa chcel dotknúť. A tu budem plne súhlasiť s vaším tvrdením, že občanovi je absolútne jedno, či je to originálna alebo prenesená kompetencia, ale takisto je mu jedno, kto ju vykonáva. Nie je hlavným problémom na Slovensku, kto bude riadiť orgány štátnej správy, hlavným problémom na Slovensku je to, aby štátna správa fungovala efektívnejšie a kvalitnejšie. A keď ste spomenuli tézu, že spoločné obecné úradovne, kde sa všetko zintegrovalo pod jednu strechu, vykonávajú efektívnejšie a kvalitnejšie výkon štátnej správy, tak ja vám ďakujem za potvrdenia našej tézy, že je potrebné opätovne zintegrovať aj výkon štátnej správy do jednotných orgánov.
Pfundtner, Edita, poslankyňa NR SR (2011-06-02):
Z dôvodu, že bol schválený 8. bod spoločnej správy, nebudeme hlasovať ani o 4. bode pozmeňujúcich a doplňujúcich návrhov pána poslanca Madeja.
P. Hrušovský, predseda NR SR: (2005-05-24):
(Hlasovanie.) 139 prítomných, 90 za, 35 proti, 14 sa zdržalo. Bod 4 sme schválili. Hlasujeme o bode 5. Gestorský výbor odporúča...
Jurzyca, Eugen, poslanec NR SR (2018-09-20):
Ďakujem pekne. Podľa mňa v rozprave odzneli všetky kľúčové informácie od pani predkladateľky Janky Cigánikovej. Možno by som dodal to, že ten súčasný stav, respektíve ten navrhovaný stav možno sa niekomu zdá ako vytvorenie dvoch kategórií na bohatších a chudobnejších pacientov, ale aj ten dnešný stav, ten rozdeľuje ľudí na dve kategórie. A je to kľúčové rozdelenie. Na tých, ktorí nemajú problém zapojiť sa do sivej ekonomiky a platiť pololegálne alebo nelegálne poplatky alebo ich prijímať, a na tých, ktoré ten problém majú a nechcú to. A ten návrh práve dostáva celú hru do legálneho priestoru. A je mnoho ľudí, ktorí proste nechcú žiť v takom svete, kde spravidla platia len tak nejako naoko a nechcú v takom svete ani deti vychovávať. Proste chcú žiť vo svete, kde biele je biele a čierne je čierne. Ten dnešný stav, a všetci to vieme, umožňuje platenie poplatkov, ktoré sú akousi džungľou pololegálu a nelegálu. Ďakujem.
Jurinová, Erika, podpredsedníčka NR SR (2012-09-26):
Ďakujem pánovi poslancovi. Na vystúpenie poslanca sa prihlásilo 7 poslancov. Ukončujem možnosť prihlásiť sa s faktickou poznámkou. Nech sa páči, pán poslanec Kaník. Nie je tu. Takže pán poslanec Nagy.
Vitteková, Anna, poslankyňa NR SR (2011-07-13):
Ďakujem. Z dôvodu, že boli schválené body 5 a 6 spoločnej správy o bode 7 spoločnej správy, to je, že týka sa výboru pre obranu a bezpečnosť oproti návrhu gestorského výboru, pán predsedajúci, dajte hlasovať, a to o návrhu vypustiť body 34 a 37 z návrhu zákona. Gestorský výbor odporúča uvedené neschváliť.
Mizík, Stanislav, poslanec NR SR (2017-05-17):
Doplním vás, pán Kollár. Rozšírim trošku vašu reč. Toto sú Robertkove vyjadrenia, toto sú jeho ťahy na získavanie voličov a ich zavádzanie. Robenie detí je spôsobom obživy rómskych rodín, robia ich preto, lebo chcú peniaze. Ak budem vo vláde, garantujem, že zlodej so sekerou nebude silnejší ako zákon. Viem, že Rómovia tvoria absolútnu väčšinu zlodejov na poliach a v lesoch, a tak ďalej. Apropo, s tými deťmi ste ma pobavil, pre našu vlasť je lepší Kollár ako nejaký Robertko. Ďakujem za slovo.
Gabániová, Darina, poslankyňa NR SR (2017-09-05):
Sľubujem. (Potlesk.)
Drábiková, Lucia, poslankyňa NR SR (2021-06-17):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov (tlač 499). Národná rada Slovenskej republiky uznesením č. 706 zo 4. mája 2021 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 499) prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy vyplýva jeden pozmeňujúci návrh. Gestorský výbor odporúča návrh zákona schváliť v znení schváleného pozmeňujúceho návrhu. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 113 zo 14. júna 2021. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
P. Paška, predseda NR SR: (2009-09-10):
(Hlasovanie.) 128 prítomných, 56 bolo za, 10 proti, 61 sa zdržalo, 1 nehlasoval. Nebudeme pokračovať v rokovaní. Dámy a páni, chcem vás požiadať o súhlas s jednou zmenou v programe a to, aby sme zajtra potom, ako prerokujeme o 9.00 hodine návrh, ktorý prednesie pán guvernér Národnej banky, to sme schválili, umožnili pánovi odstupujúcemu ministrovi pôdohospodárstva Becíkovi predniesť ešte jeho body. Sú to body pod číslom 71, 72 a 73. Je to organizačné riešenie, pretože pán minister ale ešte vykonáva, nevieme, kedy bude menovaný nový pán minister, aby sme mohli pokračovať v programe. Je súhlas? (Ruch v sále). Ďakujem vám pekne. Tým sme prešli všetky prerokované body. Vyhlasujem krátku prestávku a budeme pokračovať. (Prestávka.) (Po prestávke.)
Krajčí, Marek, poslanec NR SR (2018-02-13):
Ďakujem veľmi pekne za slovo. Pán predseda Národnej rady, ctené dámy, ctení páni, dovoľte, aby som uviedol návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“). Navrhuje sa zrušiť možnosť lekárov alebo poskytovateľov zdravotnej starostlivosti zriadiť si doplnkové ordinačné hodiny, počas ktorých by sa pacienti mohli objednať na vyšetrenie a toto vyšetrenie by bolo spoplatnené sumou do výšky 30 eur. Zároveň v tomto zákone prinášame aj niekoľko riešení, návrhov riešení, ktoré v súčasnosti naši pacienti majú. Mnohí z nich si želajú objednávať sa na svoje vyšetrenia u svojich lekárov, a preto cieľom návrhu je vyhovieť im a využiť súčasnú elektronizáciu služieb v oblasti zdravotníctva na možnosť zavedenia bezplatného objednávania pacientov na vyšetrenia k všeobecnému a špecializovanému lekárovi, ktoré by malo predstavovať minimálne 30 % schválených ordinačných hodín a povinné vyčlenenie časti takto vymedzeného času na účely prevencie lekármi primárneho kontaktu – všeobecným lekárom, praktickým lekárom pre deti a dorast, gynekológom a stomatológom. Ďalej náš návrh zákona obsahuje návrh na to, aby bolo umožnené včasné vyšetrenie pacientov s podozrením na onkologické ochorenie, aby bola poskytnutá pacientovi možnosť za priamu úhradu poskytnúť zdravotnú starostlivosť u lekára v špecializovanej ambulancii aj bez výmenného lístka od všeobecného lekára. Ďalej navrhujeme, aby v špecifických prípadoch, keď je potrebné poskytnúť zdravotnú starostlivosť alebo vyšetrenie do 48 hodín, aby takáto možnosť bola takisto možná, a zároveň navrhujeme, aby za objednávanie jednotliví poskytovatelia zdravotnej starostlivosti boli bonifikovaní zo strany zdravotných poisťovní. A ďalšia vec nášho zákonu je to, že navrhujeme, aby došlo k zmene, aby schvaľovanie cenníkov zdravotných výkonov a služieb súvisiacich s poskytovaním zdravotnej starostlivosti samosprávnym krajom namiesto doterajšej kontroly, ktoré zasielajú poskytovatelia zdravotnej starostlivosti, ak za ne požadujú úhradu z dôvodu, že sa čiastočne uhrádzajú alebo neuhrádzajú na základe verejného zdravotného poistenia. Toľko v krátkosti, veľmi sa teším na diskusiu, ktorú budeme mať, pretože ide naozaj o tému, ktorá zaujíma našich pacientov. A ja, samozrejme, sa potom budem hlásiť do rozpravy, ale zatiaľ toľko k úvodu k tomuto zákonu. Ďakujem.
Glváč, Martin, podpredseda NR SR (2019-10-18):
Mám názor, určite.